**H O T Ă R Â R E**

**privind** **abrobarea asocierii U.A.T. Județul Cluj și U.A.T. Turda**

**în vederea realizării unui obiectiv de investiții**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 233 din 11.12.2020 privind abrobarea asocierii UAT Județul Cluj și UAT Turda în vederea realizării unui obiectiv de investiții propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 42.448/11.12.2020; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42.451/11.12.2020 şi de Avizul cu nr. 42.448 din 15.12.2020 adoptat de Comisia de specialitate nr. 1, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În conformitate cu prevederile:

* art. 89 alin. (8) şi ale art. 173 alin. (1) lit. e), alin. (5) lit. i) și lit. n) şi alin. (7) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 155/2020 privind unele măsuri pentru elaborarea Planului național de relansare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Ordonanței de urgență a Guvernului nr. 156/2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile;
* Strategiei de dezvoltare a Județului Cluj 2014-2020, aprobată prin Hotărârea Consiliului Județean Cluj nr. 152/2012;
* Planului de Mobilitate Urbană Durabilă Turda și Strategiei Integrate de Dezvoltare Durabilă a Municipiului Turda 2017-2023;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

 **Art. 1.** Se aprobă asocierea U.A.T. Județul Cluj și U.A.T. Municipiul Turda în vederea realizării în comun a obiectivului de investiții constând în construirea unei rețele de transport urban și periurban pe cablu.

 **Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane; Direcția Urbanism și Amenajarea Teritoriului și Direcția Dezvoltare și Investiții.

**Art. 3.** Prezenta hotărâre se comunică Direcţiei Generale Buget-Finanţe, Resurse Umane; Direcției Urbanism și Amenajarea Teritoriului; Direcția Dezvoltare și Investiții; U.A.T. Municipiul Turda, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 235 din 22 decembrie 2020**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*